Faas Wilkes

Servaas «Faas» Wilkes (født 13. oktober 1923, død 15. august 2006) var en nederlandsk fotballspiller som spilte angriper med 35 mål på 38 kamper (et snitt på 0,92 mål per kamp) for . Snittet kunne kanskje ha vært større, da Wilkes som profesjonell spiller ble satt ut av det rene amatørlandslaget til Nederland fra 1949–1955, da det nederlandske fotballforbundet tillot profesjonelle spillere på landslaget.

Wilkes spilte for Xerxes Rotterdam i begynnelsen av karrieren før han etter sesongslutt 1948–1949 dro til den italienske klubben Internazionale. Han fikk 95 kamper og scoret 47 mål for laget i de tre sesongene han var der. Han spilte også én sesong i Torino Calcio før han som 30-åring dro til den spanske klubben Valencia. Wilkes holdt scoringsformen oppe med 38 mål i 62 kamper mellom 1953 og 1956. Han ble således den første utenlandske stjernen i Valencia. Etter det oppholdet dro han tilbake til Nederland og VVV, deretter tilbake til Valencia og Levante UD før han avsluttet karrieren i Fortuna '54. 

Wilkes ble regnet som en av de beste fotballspillerne fra Nederland noensinne, og han var kjent for sitt kreative spill og driblinger. Storspilleren Johan Cruijff omtalte Wilkes som sitt idol.Faas Wilkes: Dutch Superstar and the Cristiano Ronaldo of His Time - Bleacherreport.com, 11. november 2008, hentet 16. februar 2013

Wilkes døde av hjerteinfarkt i 2006.

 Referanser 

 Eksterne lenker 

 In memorial for Faas Wilkes  (nederlandsk)

Kategori:Nederlandske fotballspillere
Kategori:Deltakere for Nederland under Sommer-OL 1948
Kategori:Fotballspillere under Sommer-OL 1948
Kategori:Fotballspillere for FC Internazionale Milano
Kategori:Fotballspillere for Torino FC
Kategori:Fotballspillere for Valencia CF
Kategori:Fotballspillere for VVV-Venlo
Kategori:Fotballspillere for Levante UD
Kategori:Fotballspillere for Fortuna Sittard
Kategori:Personer fra Rotterdam